open-index/open-wikipedia-markdown huggingface dataset:
Rita Ray

**Rita Ray** (kodanikunimega **Kristi Raias**; sündinud 26. augustil 1996) on eesti laulja, laulukirjutaja ja produtsent. Ta esitab peamiselt *[[Soul (muusikastiil)|soul]]*-muusikat, mõjutustega r&b'st ja diskost.

Ta on laulnud lapsena kooris ja õppinud Põlva Muusikakoolis klaverit ja pop-džässlaulu. Ta on lõpetanud Georg Otsa nimelise Tallinna Muusikakooli pop-džässlaulu erialal ning Eesti Muusika- ja Teatriakadeemia džässlaulu erialal.

Novembris 2019 ilmus plaadifirma Funk Embassy Records alt Rita Ray debüütalbum "Old Love Will Rust". Eesti laulukirjutaja ja muusik Vaiko Eplik on nimetanud albumit parimaks Eesti *soul*'i albumiks. "Old Love Will Rust" teenis 2020. aasta Eesti Muusikaauhindadel neli nominatsiooni: aasta album, aasta naisartist, aasta debüütalbum ja aasta popartist. Albumilt pärinev singel "Disco Stu" on leidnud toetust ja eetriaega kanali BBC 2 saates "The Craig Charles House Party".

Novembris 2022 ilmus Rita Ray teine kauamängiv "A Life of Its Own", millega pälvis ta Eesti Muusikaauhindade 2023. aasta jagamisel aasta naisartisti ja aasta albumi tiitlid. Albumil olev lugu "Love Ain't The Same, mis avaldati singlina 2021. aastal, pälvis 2022. aasta Eesti Muusikaauhindadel aasta parima laulu tiitli. 

Septembris, 2024 ilmus digitaalselt Rita Ray esimene live-album "Live in Concert". 

Rita Ray on esinenud festivalidel nagu Eurosonic Noorderslag, Reeperbahn Festival, Stuttgart Jazzopen, Tallinn Music Week ja Jazzkaar.

## Diskograafia

### Albumid
* "Old Love Will Rust" (2019)
* "A Life of Its Own" (2022)
* "Live in Concert" (live album) (2024)

### Singlid

* Vaiko Eplik "See pole nii" (2020) 
* Vaiko Eplik "Talk About It" (2020)

## Tunnustus
*2020 Eesti Kultuurkapitali Põlvamaa aastapreemia "Aasta Tegija kultuuris" – Põlvamaalt sirgunud tõusvale muusikatähele esimese oma loomingut tutvustava debüütalbumi eest
*2021 Noor Jazzitalent 
*2022 Eesti Muusikaauhinnad Aasta parim laul – "Love Ain't The Same"
*2023 Eesti Muusikaauhinnad Aasta parim album – A Life of Its Own" ning Aasta naistartist
*2024 Presidendi Noore kultuuritegelase preemia

## Viited

## Välislingid

* Rita Ray Bandcampis
* Rita Ray Koduleht
* Rita Ray Facebookis
* Rita Ray Instagramis
* Rita Ray Youtube'is
* "Little Girl" live ERRis
* Kes on artistinime Rita Ray taha peituv noor lauljatar, Vikerraadio, 11.12.2019
Detsember 2020

**Detsember 2020**, kroonika.

2020. aasta detsember algas teisipäeval ja lõppes 31 ööpäeva pärast neljapäeval.

## [[1. detsember]]
* Puerto Ricos varises kokku Arecibo observatooriumi raadioteleskoop.

## [[4. detsember]]
* Koroonapandeemia nakkuste arv ületas 65 miljoni ja surmade arv 1,5 miljoni piiri. Maailma Terviseorganisatsiooni andmetel on COVID-19 põhjustanud rohkem surmasid kui tuberkuloos 2019. aastal ning neli korda rohkem surmasid kui malaaria.

## [[5. detsember]]
* Austraalias maandus JAXA missiooni Hayabusa 2 kapsel, milles olid asteroidilt 162173 Ryugu võetud pinnaseproovid.

## [[6. detsember]]
* Venezuelas toimusid parlamendivalimised.

## [[7. detsember]]
* Uus-Meremaal avalikustati Christchurchi mošeetulistamise juurdluse raport, mille kohaselt polnud massitulistamine ärahoitav.

## [[16. detsember]]
* Hiina kosmosemissioon Chang'e 5 tõi Kuult Maale 2 kg pinnaseproove. See oli esimene kord pärast 1976. aastat kui Kuult toodi Maale pinnaseproove.

## [[29. detsember]]
* Horvaatias toimus Petrinja maavärin. Hukkus 7 ja vigastada sai 26 inimest.

## [[30. detsember]]
* Norras Gjerdrumi vallas toimus Norra enam kui 100 aasta suurim maalihe. Elu kaotas kümme inimest, kellest kolme ei leitud.

## Viited
August Võhma

**August Võhma** (24. detsember 1912 Sonda – 8. aprill 1984 Oakwood Hills, Illinois, Ameerika Ühendriigid) oli Eesti ja Saksa sõjaväelane ning eesti aktivist Ameerika Ühendriikides.

Ta lõpetas 1931. aastal Viru Maakonna Reaalgümnaasiumi. Seejärel lõpetas ta 1933. aastal Tondi sõjakooli, 1934. aastal ülendati ta lipnikuks, 1940. aastal lõpetas ta Sõjaväe Tehnika kooli suurtükiklassi, misjärel ülendati leitnandiks.

Teise maailmasõja ajal oli ta 20. eesti diviisis suurtükiväerügemendi ülem *[[sturmbannführer]]*i auastmel. Teise maailmasõja lõpus oli ta Tšehhoslovakkias, kus anti välja Nõukogude Liidule, kuid tal õnnestus põgeneda Lääne-Saksamaale. 

1950. aastal asus ta Rootsi, kust siirdus 1956. aastal Ameerika Ühendriikidesse.
Krusāta

**Krusāta** (vanasti ka **Krusātdroga**) on küla (*mazciems*) Lätis Lõuna-Kuramaa piirkonna Kalvene vallas. Asub valla edelaosas merepinnast 115 meetri kõrgusel, Riiast 178, valla keskusest Kalvenest 19 ja endisest piirkonna keskusest Aizputest 27 kilomeetri kaugusel.

Krusātas asub Riia loomaaia Cīruļi filiaal.

Küla on tekkinud endise Krusātdroga mõisa (*Krussat-Drogen*) keskuse juurde. Aastani 2021 kuulus küla Aizpute piirkonda.

2005. aasta seisuga elas külas 12 inimest.

## Viited
Kalvenes stacija

**Kalvenes stacija** (tõlkes *Kalvene raudteejaam*) on küla (*mazciems*) Lätis Lõuna-Kuramaa piirkonna Kalvene vallas. Asub valla keskosas merepinnast 94 meetri kõrgusel, Riiast 174, valla keskusest Kalvenest 4 ja endisestpiirkonna keskusest Aizputest 13 kilomeetri kaugusel.

Küla asub Tebra jõe kaldal, seal asub Kalvene raudteejaam. Aastani 2021 kuulus küla Aizpute piirkonda.

Aastal 2018 oli külas elanikke 32, aastal 2020 aga 28.

## Viited
Pērbone

**Pērbone** on küla (*mazciems*) Lätis Lõuna-Kuramaa piirkonna Kalvene vallas. Asub valla kirdeosas merepinnast 119 meetri kõrgusel, Riiast 169, valla keskusest Kalvenest 11 ja endisest piirkonna keskusest Aizputest 21 kilomeetri kaugusel.

Küla on tekkinud endise Pērbone mõisa (*Perbohnen*) keskuse juurde. Aastani 2021 kuulus küla Aizpute piirkonda.

2005. aasta seisuga elas külas 27 inimest.

## Viited
Aizpores

**Aizpores** on küla (*skrajciems* ehk hajaküla) Lätis Lõuna-Kuramaa piirkonna Kalvene vallas. Asub valla kirdeosas merepinnast 124 meetri kõrgusel, Riiast 167, valla keskusest Kalvenest 8 ja endisest piirkonna keskusest Aizputest 22 kilomeetri kaugusel.

Küla on tekkinud endise Aizpurve karjamõisa (*Aispurn*) keskuse juurde. Aastani 2021 kuulus küla Aizpute piirkonda.

1998. aasta seisuga elas külas 18 inimest.

## Viited
Rudbāržu stacija

**Rudbāržu stacija** (tõlkes *Rudbārži raudteejaam*) on küla (*mazciems*) Lätis Lõuna-Kuramaa piirkonna Kalvene vallas. Asub valla kirdeosas merepinnast 102 meetri kõrgusel Garūdene jõe kaldal. Asula jääb Riiast 163, valla keskusest Kalvenest 10 ja endisest piirkonna keskusest Aizputest 24 kilomeetri kaugusele. 

Külas asub Rudbārži raudteejaam. Aastani 2021 kuulus küla Aizpute piirkonda.

1998. aasta seisuga elas külas 15 inimest.

## Viited
Juri Dud

**Juri Dud** (vene keeles Ю́рий Алекса́ндрович Дудь; sündinud 11. oktoobril 1986 Potsdamis) on Ukraina päritolu Vene spordiajakirjanik ja videoblogija. 

Isa Aleksander on Baumani nimelise tehnikaülikooli sõjalise kateedri juhataja, sõjateaduste doktor, ema  Anna on keemia õppejõud. 

Lapsena tegeles jalgpalliga, kuid loobus spordist astma tõttu. Alates 11. eluaastast  kirjutab spordisõnumeid.

Aastal 2008 lõpetas Moskva Riikliku Ülikooli ajakirjanduse osakonna.

Töötas internetiportaali Sports.ru toimetajana. 

2017 hakkas korraldama iseseisvaid internetishowsid **вДудь**. Korra nädalas valmib uus esitus, enamasti intervjuu populaarsete muusikute, poliitikute, meedia, kultuuri ja kino tegelastega. Valmistatakse ka dokumentaalfilme. 

2020. aasta oktoobris oli vDud meeskonnas 25 töötajat. 2021. aasta detsembris oli tellijaid üle 9,7 miljoni ja vaatamisi 1,5 miljardit. Ajakirja Forbes edetabelis oli Juri Dud 2018. aastal vene kuulsus nr. 50.

## Viited
Jiří Sekáč

**Jiří Sekáč** (sündinud 10. juunil 1992 Kladnos) on Tšehhi jäähokimängija, kes mängib Šveitsi kõrgliiga klubis Lausanne ründajana vasakäärel.

Aastatel 2009–2011 mängis ta United States Hockey League'i klubis Youngstown Phantoms.

2011. aastal liitus ta KHL-i klubiga Popradi Lev. Hooaja 2012–13 esimeses pooles mängis ta Tšehhi kõrgliiga klubis Praha Sparta ning seejärel naasis KHL-i, liitudes Praha Leviga. Hooajal 2013–14 jõudis ta Praha Leviga Gagarini karika finaali, kus kaotati Magnitogorski Metallurgile mängudega 3:4.

2014. aasta juulis sõlmis Sekáč kaheaastase lepingu NHL-i klubiga Montreal Canadiens. 2015. aasta veebruaris siirdus ta Anaheim Ducksi. Hooajal 2015–16 mängis NHL-is lisaks Ducksile veel Chicago Blackhawksis ja Arizona Coyotesis, kuid ei suutnud ründemänguga enam silma paista, lüües kogu hooaja jooksul liigas vaid ühe värava.

2016. aasta juunis naasis Sekáč KHL-i ja sõlmis lepingu Kaasani AK Barsiga. Hooajal 2017–18 võitis ta Kaasaniga Gagarini karika. Hooajal 2019–20 mängis ta Moskva CSKA-s. 2020. aasta juulis sõlmis üheaastase lepingu Omski Avangardiga, kellega võitis 2021. aastal Gagarini karika.

2021. aasta juulis sõlmis ta kolmeaastase lepingu Lausanne'iga.

Sekáč on kuulunud Tšehhi jäähokikoondisse 2014. aasta maailmameistrivõistlustel ja 2018. aasta taliolümpiamängudel.

## Välislingid
* Jiří Sekáč NHL.com lehel
* Jiří Sekáč hockeydb.com lehel
Kramsk

**Kramsk** on küla Poolas Suur-Poola vojevoodkonnas Konini maakonnas, Kramski valla halduskeskus. Kramsk asub Koninist 13 km idakirdes.

Kramsk sai linnaõigused 1440. aastal, kuid kaotas need enne 1550. aastat.

## Viited
Valimisliit Ühine Hiiumaa

**Ühine Hiiumaa** oli Hiiumaal 2017. aasta kohalike omavalitsuste volikogude valimiseks moodustatud valimisliit. Valimisliidu loonud initsiatiivgrupp koosnes varasemate valimisliitude Üks Hiiumaa, Arenev Käina ja Koostöö liikmetest. Valimiste vahelisel ajal koordineerib tegevust MTÜ Ühine Hiiumaa. Valimisliit pani 2017. aastal kohaliku omavalitsuse volikogu valimistel välja nimekirjad kõigis viies valimisringkonnas, kokku 40 kandidaadiga, ning sai 1230 häält ehk 25,5% Hiiumaa vallas antud häältest ning kuus mandaati Hiiumaa valla volikogus. Valimisliit Ühine Hiiumaa ja seitse mandaati saanud sotsiaaldemokraadid moodustasid Hiiumaa valla volikogus koalitsiooni. 2021. aasta kohalike omavalitsuste volikogude valimistel läks valimisliit taas sama nime all valimistele, ning kogus Hiiumaa valla valimisringkonnas 974 häält ehk 19,7% Hiiumaa vallas antud häältest ning viis mandaati Hiiumaa valla volikogus. 11. novembril sõlmisid koalitsioonilepingu valimisliit Ühine Hiiumaa, Sotsiaaldemokraatlik erakond ja Reformierakond, kes said kolme peale 23-liikmelises volikogus 15 kohta. Ühise Hiiumaa poolt asus volikogu esimeheks Anu Pielberg. 

## Viited

## Välislingid
* Koalitsioonileping valla kodulehel
Orchowo

**Orchowo** on küla Poolas Suur-Poola vojevoodkonnas Słupca maakonnas, Orchowo valla halduskeskus. Orchowo asub Słupcast umbes 27 km põhjakirdes.

Orchowot on esmamainitud 1369. aastal, linnaõigused sai 1506. aastal. Orchowo kaotas linnaõigused 1620. aasta paiku.

## Viited
Rostarzewo

**Rostarzewo** (saksa keeles *Rothenburg an der Obra*) on küla Poolas Suur-Poola vojevoodkonnas Grodzisk Wielkopolski maakonnas Rakoniewice vallas. Rostarzewo asub Grodzisk Wielkopolskist umbes 15 km edelas.

Rostarzewot on esmamainitud 1379. aastal. Rostarzewo sai linnaõigused 1752. aastal, kuid kaotas need 1934. aastal.

## Viited
Schaffshausen

**Schaffshausen** oli Hamburgist pärit literaadisuguvõsa.

## Suguvõsa liikmeid
*Conrad Schaffshausen (suri 1647), Kuressaare bürgermeister, mõisaomanik
*Hans Schaffshausen (1556−1638), Hamburgi raehärra
*Nicolaus Schaffshausen (1599−1657), õigusteaduste doktor, Alam-Saksimaa salanõunik, Saksi-Lauenburgi õuekantsler
*Lucas Conrad Schaffshausen (1624−1657), Hamburgi raehärra
*Johann Diederich Schaffshausen (1643−1697), õigusteaduste doktor, Hamburgi raehärra ja bürgermeister, keiserlik õuepfaltskrahv
*Julius Hinrich Schaffshausen (1647−1715), litsentsiaat, Hamburgi raehärra
*Barthold Nicolaus Schaffshausen (1655−1732), õigusteaduste doktor
*Paul Schaffshausen (1712−1761), magister, Leipzigi ülikooli dotsent, Hamburgi gümnaasiumi professor
*Nicolaus Schaffshausen (1721−1783), õigusteaduste doktor, ülemaudiitor
*Joachim Nicolaus Schaffshausen (1771−1830), õigusteaduse doktor, advokaat, Hamburgi alamkohtu president

## Schaffshauseni suguvõsa mõisavaldused
*Saaremaa:
**Kudjape (*Kudjapäh*) (1596−XVII sajand)

## Kirjandus
*Buek, Friedrich Georg. *Genealogisches und Biographische Notizen über die seit der Reformation vestorbenene hamburgischen Bürgermeister*. Hamburg: Druck und Verlag von Johann August Meissner, 1840. Lk 138-149 https://reader.digitale-sammlungen.de/de/fs1/object/display/bsb10018719_00156.html.
Virtuaalassistent

**Virtuaalassistent** on isik, kes töötab kaugtööd tehes, et aidata klientidel hallata oma igapäevaseid ülesandeid ja vastutada paljude administratiivsete, organisatoorsete ja loominguliste tööülesannete eest. On olemas ka tehisintellekti põhised assistendid nagu näiteks Alexa, Google Assistant, Siri, Cortana, kuid reaalne inimene pakub **virtuaalassistendina** rohkem isikupärastatud ja kontekstist teadlikku teenust, mis sobib hästi ettevõtetele, vabakutselistele ja juhtidele. **Virtuaalassistenti** võib nimetada ka inimeseks, kes pakub näiteks **[[Assistent|assistendi-]], juhiabi-, [[Sekretär|sekretäri]]-** või muud asjaajamisteenust kaugtääna enda valitud asukohas.

**Virtuaalassistendi** tööülesanded on näiteks:

**1. Kalendri ja ajaplaneerimine** – koosolekute ja sündmuste ajastamine vastvalt tööandja soovidele, ajakavade koostamine ja meeldetuletuste seadmine. 

**2. E-kirjade ja dokumentide haldamine** – postkasti korrashoid, tähtsate e-kirjade sorteerimine ja vastamine ning digiprügi vähendamine. 

**3. Klienditugi ja suhtlemine** – klientide ja koostööpartneritega suhtlemine e-kirja, telefoni või sõnumside kaudu. 

**4. Andmesisestus ja aruandlus** – andmete kogumine, sisestamine ja analüüsimine ning aruannete koostamine. 

**5. Sotsiaalmeedia haldamine** – sotsiaalmeediakontode haldamine, postituste koostamine ja postitamine ning veebilehe jälgijatega suhtlemine. 

**6. Reiside ja kohtumiste korraldamine** – reisiplaanide koostamine algusest-lõpuni, transpordi ja majutuse broneerimine kohtumisteks, kliendikohtmiste korraldamine.

**7. Raamatupidamisabi** – arvete haldamine, kulude jälgimine ja eelarvete koostamine. 

**8. Uurimistööd ja turuanalüüs** – kergemat sorti uuringute läbiviimine ja turundusandmete analüüs. **Virtuaalassistent** töötab tavaliselt vabakutselisena või teenusepakkujana ning saab suhelda klientidega erinevate kanalite kaudu, sealhulgas e-posti, telefoni ja videokoosolekute vahendusel. Tänu sellele, et **virtuaalassistendi** aeg on paindlik, siis on selline teenus muutunud populaarseks väikestes ettevõtetes ja startup’ides, kus pole alati täiskohaga tugipersonali, kuid on siiski vaja abi igapäevatoimingutes.
Goran Pandev

**Goran Pandev** (makedoonia keeles Горан Пандев; sündinud 27. juulil 1983) on Põhja-Makedoonia jalgpallur, kes mängib ründajana Itaalia kõrgliiga klubis Genoa ja Põhja-Makedoonia jalgpallikoondises.

Ta alustas klubikarjääri Makedoonia klubis FK Belasica, mille koosseisus debüteeris ta Makedoonia kõrgliigas hooajal 2000–01.

2001. aasta suvel sõlmis ta lepingu Itaalia kõrgliiga klubiga Milano Internazionale. Hooajal 2002–03 mängis ta laenul Itaalia tugevuselt kolmanda liiga klubis Spezia. Hooajal 2003–04 mängis ta laenul Itaalia kõrgliiga klubis Ancona. Pandev lõi sel hooajal Itaalia kõrgliigas ühe värava ja Ancona saavutas hooajal 2003–04 Itaalia kõrgliigas ajaloo halvima tulemuse. Sellest hoolitama jätkas Pandev karjääri Itaalia kõrgliigas, liitudes Rooma Lazioga. Aastatel 2005–2008 lõi ta kolmel hooajal järjest Itaalia kõrgliigas vähemalt üksteist väravat.

2009. aastal naasis ta Interi. Esimesel hooajal võitis ta klubiga viis tiitlit: Itaalia meistriliiga, Itaalia karika, Itaalia superkarika, UEFA Meistrite Liiga ja klubide maailmameistrivõistlused. Ta mängis Interis veel ühe hooaja, võites ka see hooaeg Itaalia karika. Hooajal 2011–12 mängis Pandev laenul Napolis. 2012. aasta juunis sõlmis ta Napoliga püsiva lepingu.

2014. aastal liitus ta Türgi kõrgliiga klubiga Galatasaray, kuid juba aasta hiljem naasis Itaaliasse, sõlmides lepingu Genoaga.

Põhja-Makedoonia jalgpallikoondises tegi Pandev debüüdi 2001. aasta juunis MM-i valikmängus Türgi vastu. Koondisekarjääri esimese värava lõi ta 21. augustil 2002 sõprusmängus Malta vastu. 2021. aasta juuni seisuga on ta koondises mänginud 119 korda ja löönud 37 väravat, millega on ta Põhja-Makedoonia rekordinternatsionaal ja läbi aegade suurim väravakütt. Ta kuulub Põhja-Makedoonia koondisse 2020. aasta Euroopa meistrivõistlustel.

Aastatel 2004, 2006, 2007, 2008 ja 2010 on Pandev valitud parimaks välisliigas mängivaks Makedoonia jalgpalluriks.

## Saavutused
;Lazio
*Coppa Italia: 2008–09
;Inter
*Serie A: 2009–10
*Coppa Italia: 2009–10, 2010–11
*Supercoppa Italiana: 2010
*UEFA Meistrite Liiga: 2009–10
*Klubide maailmameistrivõistlused: 2010
;Napoli
*Coppa Italia: 2011–12, 2013–14
Saare Politseiprefektuur

**Saare Politseiprefektuur** oli 1990–2003 tegutsenud Eesti Politsei territoriaalne politseiprefektuur. 

Prefektuur asus Kuressaare linnas aadressil Lossi tänav 7. Prefektuuri tööpiirkond oli Saare maakond. 

2004. aasta. 1. jaanuarist moodustati Saare Politseiprefektuuri, Hiiumaa Politseiprefektuuri, Rapla Politseiprefektuuri, Lääne Politseiprefektuuri, Pärnu Politseiprefektuuri ja Järva Politseiprefektuuri baasil uus politseiprefektuur: Lääne Politseiprefektuur. 

## Viited

## Välislingid
*Saare Politseiprefektuuri põhimäärus eRTis, RTL 2003, 15, 199
Aleksandar Trajkovski

**Aleksandar Trajkovski** (makedoonia keeles Александар Трајковски; sündinud 5. septembril 1992 Skopjes) on Põhja-Makedoonia jalgpallur, kes mängib ründajana Taani kõrgliiga klubis AaB ja Põhja-Makedoonia jalgpallikoondises. Ta võib mängida ka äärepoolkaitsja või ründava poolkaitsjana.

Ta alustas klubikarjääri Põhja-Makedoonia klubis FK Cementarnica 55. 2010. aastal liitus ta Horvaatia kõrgliiga klubiga Zaprešići NK Inter. Aasta hiljem liitus ta Belgia kõrgliiga klubiga Zulte Waregem, mille ridadesse kuulus ta kuni 2015. aastal. Hooajal 2013–14 mängis ta Zulte Waregemist laenul teises Belgia kõrgliiga klubis, Mechelen.

Aastatel 2015–2019 mängis Trajkovski Itaalia klubis Palermo. Kahel esimesel hooajal mängis ta klubiga Itaalia kõrgliigas.

2019. aasta augustis sõlmis ta nelja-aastase lepingu Hispaania kõrgliigasse kuuluva Mallorcaga. 2021. aasta augustis läks ta laenule Taani kõrgliiga klubisse AaB.

Põhja-Makedoonia jalgpallikoondises debüteeris Trajkovski 2011. aasta augustis sõprusmängus Aserbaidžaani vastu. Koondisekarjääri esimese värava lõi ta 14. augustil 2013 sõprusmängus Bulgaaria vastu. Ta kuulus Põhja-Makedoonia koondisse 2021. aasta Euroopa meistrivõistlustel.
Star Wars: Osa I – Nähtamatu oht

"**Star Wars: Osa I – Nähtamatu oht**" on 1999. aastal linastunud film George Lucase  "Star Warsi" filmisarjast. Selle järg oli 2002. aastal linastunud "Star Wars: Osa II – Kloonide rünnak".

## Välislingid
* Filmist saidil StarWars.com
*
Lääne-Viru Politseiprefektuur

**Lääne-Viru Politseiprefektuur** oli 1990–2003 tegutsenud Eesti Politsei territoriaalne politseiprefektuur. 

Prefektuur asus Rakvere linnas aadressil Lydia Koidula tänav 10. Prefektuuri tööpiirkond oli Lääne-Viru maakond. 

Lääne-Viru Politseiprefektuuri struktuuriüksused olid
* 1) kriminaalosakond;
* 2) korrakaitseosakond;
* 3) asjaajamistalitus;
* 4) personalitalitus;
* 5) raamatupidamistalitus;
* 6) teabetalitus;
* 7) majandustalitus.

Lääne-Viru Politseiprefektuuri korrakaitseosakonna koosseisu kuulusid territoriaalsed struktuuriüksused:
* 1) Väike-Maarja politseijaoskond tööpiirkonnaga Tamsalu linna, Avanduse valla, Laekvere valla, Rakke valla, Tamsalu valla ja Väike-Maarja valla haldusterritoorium;
* 2) Tapa politseijaoskond tööpiirkonnaga Tapa linna, Kadrina valla ja Saksi valla haldusterritoorium.

1. jaanuaril 2004 moodustati Lääne-Viru Politseiprefektuuri, Narva Politseiprefektuuri ja Ida-Viru Politseiprefektuuri baasil uus politseiprefektuur Ida Politseiprefektuur. 

## Viited

## Välislingid
*Lääne-Viru Politseiprefektuuri struktuuri ja teenistujate koosseisu kinnitamine, RTL 1999, 32, 397
*Lääne-Viru Politseiprefektuuri põhimäärus eRTis, RTL 2003, 15, 199
*Lääne-Viru Politseiprefektuuri põhimäärus, RTL 2003, 15, 204
Star Wars: Osa III – Sithi kättemaks

"**Star Wars: Osa III – Sithi kättemaks**" on 2005. aastal linastunud film George Lucase "Star Warsi" filmisarjast. Sellele eelnes "Star Wars: Osa II – Kloonide rünnak" ja sisuliselt järgneb sellele 1977. aastal valminud "Tähtede sõda".

## Välislingid
* Filmist saidil StarWars.com
*
Jõud (Tähtede sõda)

**Jõud** on müstiline energiaväli George Lucase "Star Warsi" filmisaagast. Seda suudavad kasutada kõik, kes on selle vaimse energia suhtes tundlikud (näiteks Jedid ja Sithid). Jõud võib anda kasutajale võimeid, millest tavalised inimesed ei oska ettegi kujutada.

## Jõu hele pool

Jõu heledal poolel toimetavad Jedid, kes on Vana Vabariigi poolt määratud rahuvalvajad, kes hoiavad ja kaitsevad kõike mis on elus.

## Jõu tume pool

Jõu tumedal poolel toimetavad Sithid, kes püüavad hävitada kõike, mis on elus.

## Viited

## Välislingid

* Jõud Starwars Vikis
*Jõud Wookieepedias
*Jõud Tähesõdade andmebaasis
Ida-Viru Politseiprefektuur

**Ida-Viru Politseiprefektuur** oli 1991–2003 tegutsenud Eesti Politsei territoriaalne politseiprefektuur. 

Prefektuur asus Jõhvi linnas aadressil Rahu tänav 27. Prefektuuri tööpiirkond oli Ida-Viru maakond, välja arvatud Narva linn, Narva-Jõesuu linn, Sillamäe linn ja Vaivara vald. Narva piirkonnas tegutses Narva Politseiprefektuur.

Eesti taasloodud politseis loodi  novembris 1990, 19 politseiprefektuuri. 1991. aastal kaotati Kohtla-Järve Politseiprefektuur ja Sillamäe Politseiprefektuur, asemele loodi Ida-Viru Politseiprefektuur. Ida-Viru politseiprefektuuri teenistuspiirkonnaks oli Ida-Viru maakond, Kohtla-Järve ja Sillamäe linn ning Narva-Jõesuu alev.

2004. aasta. 1. jaanuarist moodustati Ida-Viru Politseiprefektuuri, Narva Politseiprefektuuri ja Lääne-Viru Politseiprefektuuri baasil uus politseiprefektuur Ida Politseiprefektuur. 

## Viited

## Välislingid
*Ida-Viru Politseiprefektuuri põhimäärus eRTis, RTL 2003, 15, 199
Narva Politseiprefektuur

**Narva Politseiprefektuur** oli 1990–2003 tegutsenud politseiprefektuur. 

Prefektuur asus Narva linnas aadressil Vabaduse tänav 57. Prefektuuri tööpiirkond oli Narva linn, Narva-Jõesuu linn, Sillamäe linn ja Vaivara vald.

2004. aastal moodustati Ida-Viru Politseiprefektuuri, Narva Politseiprefektuuri ja Lääne-Viru Politseiprefektuuri baasil uus politseiprefektuur Ida Politseiprefektuur.

## Viited

## Välislingid
*Narva Politseiprefektuuri põhimäärus, RTL 2001, 31, 380
*Narva Politseiprefektuuri põhimäärus eRTis, RTL 2003, 15, 199
Ezǵan Alioski

**Ezǵan Alioski** (makedoonia keeles Езѓан Алиоски; sündinud 12. veebruaril 1992 Prilepis) on Põhja-Makedoonia jalgpallur, kes mängib Saudi Araabia kõrgliiga klubis Al Ahli ja Põhja-Makedoonia jalgpallikoondises. Ta on mitmekülgne mängija, kes mängib peamiselt vasakul äärel, kuid ta võib mängida ka ründajana, ründava poolkaitsjana, paremal äärel, vasaku äärekaitsjana või vasakkaitsjana.

Ta alustas klubikarjääri Šveitsi klubis Young Boys, kuid klubi põhimeeskonda ta ei jõudnud. Aastatel 2013–2016 mängis ta Šveitsi esiliigas Schaffhausenis. 2016. aasta jaanuaris läks ta laenule Šveitsi kõrgliiga klubisse Lugano. 2016. aasta juunis sõlmis ta Luganoga püsiva lepingu. Hooajal 2016–17 lõi Alioski Šveitsi kõrgliigas 16 väravat.

2017. aasta juulis siirdus ta Inglismaa esiliiga klubisse Leeds United. 26. augustil 2017 lõi ta mängus Nottingham Foresti vastu värava, mis valiti Leeds Unitedi hooaja parimaks väravaks. Hooajal 2019–20 kindlustas ta klubiga pääsu Inglismaa kõrgliigasse.

2021. aasta juulis sõlmis ta lepingu Al Ahliga.

Põhja-Makedoonia jalgpallikoondises tegi Alioski debüüdi 2013. aastal. Koondisekarjääri esimese värava lõi ta 5. septembril 2016 MM-i valikmängus Albaania vastu. 2021. aasta Euroopa meistrivõistluste teises alagrupimängus lõi ta värava Ukraina vastu.

## Saavutused
;Leeds United
*EFL Championship: 2019–20
Tartu Politseiprefektuur

**Tartu Politseiprefektuur** oli 1990–2003 tegutsenud Eesti Politsei territoriaalne politseiprefektuur. 

Prefektuur asus Tartu linnas aadressil Vanemuise tänav 64. Prefektuuri tööpiirkond oli Tartu maakond. 

Politseiprefektuuri ülesanneteks olid:
* erakorraliste sündmuste ning süütegude kohta saabuva teabe vastuvõtmine ja registreerimine ning viivitamatu meetmete rakendamine nende tõkestamiseks ja lokaliseerimiseks, kannatanutele abi osutamiseks ning õiguserikkujate kinnipidamiseks;
* süütegude ennetamine, tõkestamine ja avastamine;
* kriminaalasjade kohtueelse uurimise teostamine ning väärtegude menetlemine;
* eeluurimise või kohtu eest või vabadusekaotusliku karistuse kandmisest kõrvalehoidvate ja teadmata kadunud isikute tagaotsimine;
* aresti kohaldamise otsuste täideviimine;
* tundmatuks jäänud laipade isikute tuvastamine;
* leitud ja politseile üleantud asjade hoidmise ning omanikule või seaduslikule valdajale tagastamise tagamine õigusaktides ettenähtud korras;
* liiklusjärelevalve teostamine ning osalemine liiklusohutuse ja liikluskasvatuse alastel üritustel;
* relva- ja muude lubade väljaandmine seaduses ettenähtud juhtudel ja korras;
* kriminaalpreventiivses töös osalemine ning sellealase koostöö tegemine teiste riigiasutuste ning kohalike omavalitsustega;
* üldsuse teavitamine oma tegevusest seaduses sätestatud korras ja ulatuses ning õiguskasvatuses osalemine;
* ettepanekute tegemine riigi- ja kohaliku omavalitsuse asutustele ning füüsilistele ja juriidilistele isikutele õiguserikkumisi soodustavate tingimuste kõrvaldamiseks;
* muude talle seaduse, Riigikogu otsuse, Vabariigi Presidendi seadluse, Vabariigi Valitsuse määruse ja korraldusega, siseministri määruse ja käskkirjaga ning politseipeadirektori käskkirja ja korraldusega pandud ülesannete täitmine.

Tartu Politseiprefektuuri struktuuriüksused olid:
1) kriminaalosakond;
2) korrakaitseosakond;
3) teenistusosakond;
4) raamatupidamistalitus;
5) majandustalitus.
 

Tartu politseiprefektuur kasutas tegevuses erinevaid hooneid Tartu linnas Kompanii tänav 6 ja 8, 10, sh ka hoonet Jaani tänav 8, mis avati vanglana 1837. aastal, ning suleti aresti- ning kainestusmajana 1990. aastate algul. 1997. aastal kolis politseiprefektuur uude politseimajja Vanemuise tänavas, algselt büroohooneks kavandatud maja Vanemuise tänavas ostis siseministeerium 1996. aastal. Hoone maksis 3,7 miljonit krooni, ümberehitamiseks kulus 6,7 miljonit. Seni Tartu prefektuuri käsutuses olnud kolmest Kompanii tänava majast kaks tagastati õigusjärgsetele omanikele. Politseile jäid endiselt hooned Kompanii 10 ja Gildi tänav 12, kus asusid juurdlejad. 

2004. aastal kolis Lõuna Politseiprefektuur 20 aastaks üüritud ruumidesse Riia tänav 132

2004. aasta 1. jaanuaril moodustati Tartu Politseiprefektuuri, Jõgeva Politseiprefektuuri, Viljandi Politseiprefektuuri, Põlva Politseiprefektuuri, Võru Politseiprefektuuri ja Valga Politseiprefektuuri baasil uus politseiprefektuur Lõuna Politseiprefektuur. 
## Viited

## Välislingid
*Tartu Politseiprefektuuri põhimäärus, RTL 2003, 15, 199
Siguļi

**Siguļi** on küla (*ciems*) Lätis Ādaži piirkonnas Carnikava vallas. Asula asub merepinnast 4 meetri kõrgusel Dzirnezersi järve ja Koiva jõe vahel maantee A1 ääres.

Siguļi on Carnikava kandi traditsiooniline keskus. Kuni aastani 2017 asus seal Carnikava kirik, selle juures asusid kool ja Carnikava kalmistu. Teise maailmasõja järel rajati külla Dzirnupe ja Kaujmala suvilakooperatiivid. Külas asub Carnikava eriinternaatkool, seal on ka Dzirnkalnsi puhkebaas. Külas asub Riia–Skulte raudteeliini Gauja raudteepeatus, sinna jäävad Gaujas pagrieziensi, Siguļi ja DIS Gaujmala bussipeatus.

Külas kasvavad kaks tamme, kolm mändi, Siguļi künnapuu ja Siguļi hiidmänd ümbermõõduga 2,21 meetrit on looduskaitse all. Kiriku asupaik on regionaalse kaitse all olev muinsusmälestis.

Sealsele kalmistule on maetud Ojārs Vācietis ja tema abikaasa Ludmila Azarova.

## Elanike arv


* 222 (1970)
* 200 (1979)
* 138 (1989)
* 92 (2000)

* 206 (2011)
* 224 (2015)
* 362 (2021)
* 517 (2025)


## Viited
Joonas Kemppainen

**Joonas Kemppainen** (sündinud 7. aprillil 1988 Kajaanis) on Soome jäähokimängija, kes mängib ründajana Soome kõrgliigaklubis Oulun Kärpät.

Ta alustas klubikarjääri Soome klubis Ässät, mille koosseisus debüteeris ta Soome kõrgliigas hooajal 2006–07. Aastatel 2008–2010 mängis ta Soome kõrgliigas HPK-i ridades. 2010. aastal kaotas ta HPK-ga Soome meistrivõistluste finaalis TPS-ile. Samal aastal liitus ta Oulun Kärpätega, kus mängis kokku viis hooaega kuni 2015. aastani. 2014. ja 2015. aastal tuli ta Kärpätega Soome meistriks. Hooajal 2014–15 valiti ta Soome kõrgliiga hooaja sümboolsesse koosseisu. Hooaja 2014–15 väljalangemismängudes oli ta liiga resultatiivseim mängija (10+14).

2015. aasta mais sõlmis ta üheaastase lepingu NHL-i klubiga Boston Bruins. Hooajal 2015–16 sai Kemppainen NHL-is kirja vaid kaks väravat ja kolm väravasöötu ning ta naasis 2016. aastal Euroopasse.

Aastatel 2017–2022 mängis ta KHL-is. Esmalt mängis ta ühe hooaja Novosibirski Sibiris ja seejärel kaks hooaega Ufa Salavat Julajevis. 2019. aasta mais sõlmis ta lepingu Peterburi SKA-ga ja mängis seal kuni 2022. aastani.

2022. aasta aprillis naasis ta Kärpätesse, kellega sõlmis üheaastase lepingu.

Kemppainen on kuulunud Soome jäähokikoondisse 2015. ja 2017. aasta maailmameistrivõistlustel ning 2018. aasta taliolümpiamängudel.

## Viited

## Välislingid

* Joonas Kemppainen KHL.ru lehel
* Joonas Kemppainen hockeydb.com lehel
Bornhövedi lahing (1227)

(Teine) **Bornhövedi lahing** toimus 22. juulil 1227 Bornhövedi lähedal Holsteinis. Schauenburgi ja Holsteini krahv Adolf IV — juhtides armeed, mis koosnes Lübecki ja Hamburgi linnade vägedest, umbes 1000 ditmaršlasest ning Holsteini ja erinevate Põhja-Saksa aadlike ühendvägedest — võitis Taani kuningat Valdemar II ja Welf Otto Last.

## Taust

Valdemar ja tema eelkäija kuningas Knud VI olid eelnevalt vallutanud Holsteini, Mecklenburgi, Hamburgi, Lübecki (1202), Ratzeburgi ja Pommeri ranniku, sealhulgas Rügeni saare.

## Lahing

Võitlust hoiti mõlemal poolel väga kindlalt ja see jätkus ebatavaliselt kaua ning tapatalgud olid nii suured, et väidetavalt olid selle võitlejad võidelnud põlvini veres. Taani kuningas jäi ühest silmast ilma ja tema all tapeti mitu hobust, kuid tema väed ja nende liitlased võitlesid nii vapralt, et võit oleks olnud nende, kui vaid sakside etnilise rühma Dithmarscheni kontingent poleks deserteerunud. Lahingu kõige kriitilisemal hetkel läksid need väed vaenlase poole üle ja taanlased olid kohustatud järele andma. Järgnenud segaduses võeti Otto Laps ja Ribe piiskop vangi. Otto saadeti Mecklenburgi isandkonna pealinna Rostocki, kus ta suleti kindlusesse. Kuid Taani kuningas, kes lahinguväljalt põgenes, tegeles selle katastroofi parandamisega, moodustades uue armee, millega ta vaenlast vaos hoidis.

## Tulemused

Lahingu tagajärjel viidi Taani piir Saksa-Rooma riigiga Elbe jõest taas põhja poole Eideri jõeni, Schleswigi hertsogkonna lõunapiirini. See piir jäi jõusse 1806. aastani. Võidukas Adolf IV taastas Holsteini krahvkonna ja tema kaasvõitleja Saksi hertsog Albrecht I kinnitas end taas Schauenburgi ja Holsteini krahvide lääniisandana Welfide nõude vastu. Dithmarschen tõrjus Taani ülemvõimu ja naasis Bremeni peapiiskopkonna väga lõdva ülemvõimu alla, sillutades teed selle talurahva vabariigi *de facto* autonoomiale aastani 1559. Rügeni vürstkond oli ainus valdus Saksa-Rooma riigis, mis jäi pärast lahingut Valdemarile.
Viljandi Politseiprefektuur

**Viljandi Politseiprefektuur** oli 1990–2003 tegutsenud Eesti Politsei territoriaalne politseiprefektuur. 

Prefektuur asus Viljandi linnas aadressil Pargi tänav 1. Prefektuuri tööpiirkond oli Viljandi maakond. 

2004. aasta 1. jaanuaril moodustati Viljandi Politseiprefektuuri, Tartu Politseiprefektuuri, Jõgeva Politseiprefektuuri, Põlva Politseiprefektuuri, Võru Politseiprefektuuri ja Valga Politseiprefektuuri baasil uus politseiprefektuur Lõuna Politseiprefektuur. Viljandis moodustati Viljandi politseijaoskond. 

## Viited

## Välislingid
*Viljandi Politseiprefektuuri põhimäärus, RTL 2003, 15, 199
Võru Politseiprefektuur

**Võru Politseiprefektuur** oli Eesti politsei territoriaalne politseiprefektuur, mis tegutses aastatel 1990–2003. 

Prefektuur asus Võru linnas aadressil F. R. Kreutzwaldi tänav 52. Prefektuuri tööpiirkond oli Võru maakond. 

2004. aasta 1. jaanuaril moodustati Võru Politseiprefektuuri, Jõgeva Politseiprefektuuri, Viljandi Politseiprefektuuri, Põlva Politseiprefektuuri, Tartu Politseiprefektuuri ja Valga Politseiprefektuuri baasil uus politseiprefektuur Lõuna Politseiprefektuur.

Võru politseiprefekt alates 1991. aastast Harry Tuul ja seejärel 1994. aastast Kalev Ilves.

## Viited

## Välislingid
*Võru Politseiprefektuuri põhimäärus, RTL 2003, 15, 199
Ratibor I

**Ratibor I** (*Racibor*) (u 1124 – 1156) Pommeri dünastiast (*Greifid*) oli Pommeri hertsog. Ta abiellus Pribislawaga ja oli Greifide kõrvalliini *Ratiboriidide* esiisa.

Esialgu võis ta valitseda Schlawe ja Stolpi maad ning valitses aastatel 1136–1156 ka oma venna Wartislaw I, kes paganate poolt mõrvati, hertsogkonda tolle alaealiste poegade asemel.

1135. aastal rüüstas ta Norra linna Kungahällat (nüüd Kungälv Rootsis).

Vendi ristisõja ajal 1147. aastal suutis ta koos Wolini piiskopi Adalbertiga lõpetada Szczecini piiramise.

1153. aastal asutasid Ratibor ja Adalbert Peene jõele Gützkowi lähedale Stolpe kloostri.

Pribislawaga sai ta vähemalt 4 last:

* Świętopełk
* Małgorzata
* Wartislaw
* Bogislaw

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
* Schlawe ja Stolpi maad
Pärnu Politseiprefektuur

**Pärnu Politseiprefektuur** oli 1990–2003 tegutsenud Eesti Politsei territoriaalne politseiprefektuur. 

Prefektuur asus Pärnu linnas aadressil Pikk tänav 18. Prefektuuri tööpiirkond oli Pärnu maakond. 

2004. aasta 1. jaanuaril moodustati Pärnu Politseiprefektuuri, Järva Politseiprefektuuri, Lääne Politseiprefektuuri, Hiiumaa Politseiprefektuuri, Rapla Politseiprefektuuri ja Saare Politseiprefektuuri baasil uus politseiprefektuur Lääne Politseiprefektuur. 

## Viited

## Välislingid
*Pärnu Politseiprefektuuri põhimäärus, RTL 2003, 15, 199
Kondensor

**Kondensor** (ladina keeles *condensare* tihendama) on optikariista osa, mis koondab valgusallika valgust vaadeldavale esemele, et seda tugevamalt ja ühtlasemalt valgustada. Kondensoriks võib olla nõguspeegel, läätsesüsteem või nende kombinatsioon.

Koondensoreid kasutatakse mikroskoopides, projektorites ja spektraalanalüüsi aparaatides.

## Viited
Okulaar

**Okulaar** (lad *oculus* silm) on optikariista silmapoolne lääts või läätsede süsteem, millega vaadeldakse objektiivi tekitatud kujutist. Okulaar(id) on näiteks pikksilmal, binoklil, optilisel teleskoobil ja valgusmikroskoobil.

Okulaar on samasuguse toimega kui luup. Okulaari suurendus on enamasti 5–25, mõnes optikasüsteemis ka suurem. 

## Viited
Naresh Mody

**Naresh Mody** (30. november 1940 – 9. oktoober 2020) oli India päritolu Eesti ettevõtja. 

Indias sündinud Naresh Mody omandas hariduse Bombays, Tartusse tuli ta elama 1970. aastal.

Alul töötas Mody Tartu ülikooli raamatukogu restaureerimisosakonnas, 1990. aastate alguses hakkas ta tegelema ettevõtlusega.

Tartus kuulusid Modyle näiteks hotell Starest Mõisavahe tänaval, restoran Asian Chef Võru tänava alguses, City Inn Apartments külaliskorterid ning teisigi kinnisvaraarendusfirmasid. Mody oli ka MTÜ Indian Cultural Association Estonia juhatuse liige.

## Isiklikku
Naresh Modyl on kuus last. Sanjay-Jaanus Mody on vandeadvokaat ja partner advokaadibüroos Cobalt, Amish Mody finantsjuht finantsvaldkonna ettevõttes Veriff, Akshay Mody Londonis rahvusvahelise ravimiettevõtte juhatuse liige, Chirag Mody assotsieerunud partner ja vandeadvokaat advokaadibüroos TGS Baltic ja Tartu ülikooli lektor. Shalini Mody on omaloodud tantsustiili GraceFit omanik ja treener ning Raagini Mody on noore emana kodus.

## Kirjandus
*"Suri Tartu ettevõtja Naresh Mody". Tartu Postimees, 11. oktoober 2020

## Välislingid
*Haud Tartu Pauluse kalmistul
Mannteuffell

**Mannteuffell** oli krahvide Manteuffelite Liivimaa haru.

Krahvide Manteuffelite Liivimaa haru hakkas alates krahv Ernst Gotthard von Manteuffelist (1801–1880) perekonnanime kirjutama senisest erinevalt. Nii dokumentidel kui ka hauaplaadil on nende perekonnanimi kirjutatud kujul "Mannteuffell". 

Sama nimekuju kasutasid ka krahvi poeg Ernst Gotthard von Manteuffell (1844–1922) ning tema pojad Ernst Andreas (1873–1953) ja Arved Viktor Clemens (1879–1930). 

Nimekuju "Mannteuffell" on Manteuffeli kõrval välja toodud ka aadlisuguvõsasid tutvustavas leksikonis (Genealogisches Handbuch der livländischen Ritterschift, 1938).
Lukas Bengtsson

**Lukas Nicke Arne Bengtsson** (sündinud 14. aprillil 1994 Stockholmis) on Rootsi jäähokimängija, kes mängib kaitsjana Rootsi kõrgliigaklubis Växjö Lakers.

Ta alustas klubikarjääri Rootsi klubis Mora IK, mille koosseisus debüteeris ta Rootsi esiliigas hooajal 2011–12. Hooajal 2013–14 lõi ta Rootsi esiliigas 13 väravat ja andis 20 väravasöötu ning valiti Rootsi esiliiga hooaja parimaks noormängijaks.

Hooaja 2014–15 lõpus liitus ta Rootsi kõrgliigaklubiga Frölunda HC. Hooajal 2015–16 tuli ta klubiga Rootsi meistriks, lisaks võideti samal hooajal Jäähoki Meistrite Liiga.

Aastatel 2016–2018 mängis ta American Hockey League'i klubis Wilkes-Barre/Scranton Penguins.

Hooajal 2018–19 mängis ta Rootsi kõrgliigas Linköping HC ridades. Aastatel 2019–2021 mängis ta KHL-is Peterburi SKA ridades. 2021. aasta juunis liitus ta  Minski Dinamoga. 2022. aasta mais naasis Bengtsson Rootsi kõrgliigasse, liitudes Växjö Lakersiga.

2014. aastal võitis Bengtsson Rootsi kuni 20-aastaste koondisega juunioride maailmameistrivõistlustel hõbemedali. Rootsi jäähokikoondise koosseisus osales ta 2022. aasta taliolümpiamängudel.

## Välislingid
* Lukas Bengtsson KHL.ru lehel
* Lukas Bengtsson hockeydb.com lehel
C-3PO

**C-3PO** on väljamõeldud robot George Lucase "Star Warsi" ulmemaailmas.

Ta on pidevalt koos droid R2-D2. Teda mängis Anthony Daniels nii originaalses triloogias, eeltriloogias kui ka järeltriloogias.
Lando Calrissian

**Lando Calrissian** on tegelane George Lucase "Star Warsi" ulmemaailmas. Ta reetis Han Solo, Leia Organa, C-3PO, R2-D2 ja Chewbacca filmisarja viiendas osas "Tähtede sõda: osa V – Impeeriumi vastulöök".
Emil Garipov

**Emil Ramilevitš Garipov** (vene keeles Эмиль Рамилевич Гарипов; sündinud 15. augustil 1991 Kaasanis) on tatari päritolu Venemaa jäähokimängija, kes mängib väravavahina KHL-i klubis Tšeljabinski Traktor.

KHL-is debüteeris ta hooajal 2011–12 Kaasani AK Barsi ridades. Kokku mängis ta AK Barsis kuni 2019. aastani kokku kaheksa hooaega. Hooajal 2013–14 oli liigas parima tõrjeprotsendiga väravavaht (.952) ja lasi ühe mängu kohta sisse kõige vähem väravaid (keskmiselt 1,43 väravat mängus). 2018. aastal võitis ta AK Barsiga Gagarini karika. Samal aastal valiti ta KHL-i tähtede mängule.

2019. aastal liitus Garipov Omski Avangardiga. 2020. aasta detsembris siirdus ta Moskva Dinamosse. 2021. aasta mais sõlmis ta kaheaastase lepingu Tšeljabinski Traktoriga.

2011. aasta taliuniversiaadil võitis ta Venemaa võistkonnaga kuldmedali.

## Viited

## Välislingid
* Emil Garipov KHL.ru lehel
* Emil Garipov hockeydb.com lehel
Droid

**Droidid** on robotid George Lucase "Star Warsi" ulmemaailmas. Droidid on erineva suuruse ja kujuga, näiteks B1 lahingudroidid, astromehaanik R2-D2, protokollidroid C-3PO, astromehaanik R1-J5, BB-8.

B1 lahingudroidid on sõdur-droidid, mis esinevad filmides "Star Wars: Osa I – Nähtamatu oht", "Star Wars: Osa II – Kloonide rünnak" ja "Star Wars: Osa III – Sithi kättemaks".

Droid IG-88 ilmub esimest korda filmis "Impeeriumi vastulöök" ja hiljem ka sarjas "Star Wars Forces of Destiny".

Droid R1-J5 tegutseb filmis "Tähtede sõda".
Daniel Zaar

**Daniel Zaar** (sündinud 24. aprillil 1994 Helsingborgis) on Rootsi jäähokimängija, kes mängib Rootsi kõrgliiga klubis Rögle BK ründajana paremäärel.

Ta alustas Rögles ka klubikarjääri. Rootsi kõrgliigas debüteeris ta hooajal 2012–13. Hooajal 2013–14 Zaar Rootsi esiliigas resultatiivseim noormängija (16+20). Hooajal 2014–15 mängis ta Rootsi kõrgliigas Luleå HF-i ridades. Ta võitis Luleåga sel hooajal Jäähoki Meistrite Liiga.

2012. aastal valis Columbus Blue Jackets ta NHL-i ''draft''is 152. valikuna. 2015. aastal asus ta mängima Blue Jacketsi noorteklubis Lake Erie Monsters American Hockey League'is. Samal hooajal võitis ta klubiga Calder Cup'i.

Hooajal 2017–18	mängis ta Rootsi kõrgliigas Malmö Redhawksi ridades. 2018. aasta aprillis naasis ta Röglesse. Hooajal 2020–21 oli Zaar Rootsi kõrgliigas teine suurim skooritegija (18+32). Samal hooajal jõudis ta Röglega Rootsi meistrivõistlustel finaali, kus kaotati Växjö Lakersile mängudega 1:4.

2021. aasta juunis sõlmis ta lepingu KHL-i klubiga Nižni Novgorodi Torpedo. 2022. aasta veebruaris naasis ta Röglesse. 2022. aasta märtsis võitis ta Röglega Jäähoki Meistrite Liiga. Finaalis alistati Soome klubi Tappara tulemusega 2:1 ning Zaar lõi mõlemad Rögle väravad.

## Välislingid
* Daniel Zaar hockeydb.com lehel
Miro Aaltonen

**Miro Aaltonen** (sündinud 7. juunil 1993 Joensuus) on Soome jäähokimängija, kes mängis keskründajana viimati Šveitsi kõrgliigaklubis EHC Kloten.

Ta alustas klubikarjääri Espoo Bluesis, mille koosseisus debüteeris ta Soome kõrgliigas hooajal 2011–12.

2013. aastal valis Anaheim Ducks ta NHL-i ''draft''is 177. valikuna.

Hooajal 2015–16 mängis ta Soome kõrgliigas Kärpäte ridades. Ta võitis Kärpätega sel hooajal Soome meistrivõistlustel pronksmedali. Seejärel mängis ta ühe hooaja KHL-i klubis HK Vitjaz.

2017. aasta märtsis sõlmis ta lepingu NHL-i klubiga Toronto Maple Leafs. Ta mängis hooajal 2017–18 Maple Leafsi noorteklubis Toronto Marlies American Hockey League'is. Marliesiga võitis ta sel hooajal Calder Cup'i.

2018. aasta juulis naasis ta Vitjazi. Hooaja 2019–20 teises pooles liitus Aaltonen Peterburi SKA-ga. 2019. aastal valiti Aaltonen KHL-i tähtede mängule. 2021. aasta juunis liitus ta taas Vitjaziga.

2022. aasta juunis sõlmis Aaltonen kaheaastase lepingu EHC Kloteniga. 2023. aastal pikendas Kloten temaga lepingut, kuid 2025. aasta jaanuaris tema leping lõpetati seoses dopingu tarvitamise kahtlustusega.

Soome jäähokikoondise koosseisus tuli Aaltonen 2022. aastal olümpiavõitjaks. Lisaks kuulus Soome jäähokikoondisse ta 2017. aasta maailmameistrivõistlustel.

## Viited

## Välislingid
* Miro Aaltonen KHL.ru lehel
* Miro Aaltonen hockeydb.com lehel
Viitseadmiral (Venemaa)

**[[Viitseadmiral]]** (vene keeles *вице-адмирал*) oli aastatel 1696−1917 Venemaa tsaari- ja keisririigi sõjaväeline auaste mereväes. Sellest kõrgem oli admiral, madalam kuni 1730. aastateni šautbenaht, seejärel kontradmiral. Maaväes oli kuni XVIII sajandi lõpuni sellele vastav auaste kindralporutšik, seejärel kindralleitnant. Teenistusastmete tabelis oli see III klassi auaste, millele tsiviilteenistuses vastas salanõunik.

## Viitseadmiralid 1696−1917
### Venemaa tsaaririik 1696−1721

### Venemaa keisririik 1721−1917

## Viited

## Välislingid
*Генералитет российской императорской армии и флота saidil rusgeneral.ru
Pöial

**Pöial** (ladina keeles *pollex, digitus primus*) on inimese kõige lühem ja jämedam sõrm.

Pöidlas on kaks luud (*phalanx distalis* ja *phalanx proximalis*) ja seda liigutavad kaheksa lihast: o*pponens pollicis, abductor pollicis brevis, flexor pollicis brevis, adductor pollicis, flexor pollicis longus, abductor pollicis longus, extensor pollicis brevis* ja *extensor pollicis longus*.
Kasimir I (Pommeri)

**Kasimir I** (* pärast 1130 – † 1180. aasta sügisel) oli Pommeri hertsog alates onu Ratibor I surmast 1155./56. aastal. Wartislaw I pojana oli ta Pommeri kaasvalitseja koos oma vanema venna Bogislaw I-ga, saades omale Pommeri-Demmini, kui Bogislaw sai Pommeri-Stettini, ning valitsedes ülejäänut ühiselt. 

Pärast 1164. aasta Vercheni lahingu kaotamist, kus Kasimir ja Bogislaw abistasid obodriidide mässu Saksimaa hertsogi Heinrich Lõvi vastu, ühinesid Kasimir ja Bogislaw Saksimaaga, saades Heinrich Lõvilt lääniks nende vastavad osahertsogkonnad. Kasimir sai ka kolmandiku Taani *terra* Wolgastist. Kui Saksimaa asus ranide Rügeni kuningriigi allutamiseks 1168. aastal liitu taanlastega, aitasid Kasimir ja Bogislaw Heinrichit. Kasimir suutis allutada ka Tsirtsipaania, laiendades sellega Pommerit läände.

Kasimir osales ka teistes Heinrich Lõvi algatatud kampaaniates, nagu 1178./79./80. aasta ekspeditsioon Lausitzisse ja Jüterbogi. Kuid Kasimir hukkus 1180. aastal lahingus Brandenburgi markkrahvi Otto I-ga ning et tal polnud oma naise Pritolawaga lapsi, hakkas Pommeri-Demminit valitsema tema vend Bogislaw ja hiljem Bogislawi teine poeg Kasimir II, esimene poeg Bogislaw II sai Pommeri-Stettini, nii valitseti Pommerit edaspidigi viisil, mis sarnanes Kasimir I ja Bogislaw I valitsemisega. 

Kasimir asutas kloostrid Brodas (1170) ja Belbuckis (1177). Ta osales Darguni kloostri asutamisel (1172/74) ja andis 1176./80. aastal eesõigusi Wollini piiskopkonnale, mis kolis oma tooli Taani ekspeditsioonide tõttu Kamminisse (Kamień Pomorski). 

## Viited


## Vaata ka
* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Wartislaw II (Pommeri)

**Wartislaw II** (u 1160 – u 1184) oli Pommeri-Demmini hertsog. Ta oli kas Bogislaw I ja Walburgise poeg või Szczecini kastellaani Wartislaw Swantiboriczi poeg.

Wartislaw abiellus Zofiaga, kuid nad ei saanud lapsi. Wartislaw sai Pommeri-Demmini pärast Kasimir I surma 1180. aastal.

## Vaata ka

* Pommeri hertsogkonnad ja hertsogid
* Pommeri ajalugu
* Pommeri hertsogkond
* Pommeri dünastia
Darth Maul

**Darth Maul** on tegelane George Lucase filmist "Tähtede sõda: osa I – Nähtamatu oht". Ta tappis Qui-Gon Jinni, kuid Obi-Wan Kenobi suutis Mauli alistada. Sarja Star Wars: The Clone Wars põhjal jäi Maul siiski ellu.
Palpatine

**Palpatine** on tegelane "Star Warsi" filmisaagast. Ta oli galaktilise vabariigi senaator. Ta kukutas galaktilise vabariigi ja lõi Galaktilise Impeeriumi ja hakkas selle imperaatoriks.

## Viited
Admiral Ackbar

**Admiral Gial Ackbar** on väljamõeldud tegelaskuju "Star Warsi" ulmemaailmas. Ta on mässuliste alliansi veteran ja juhtis teise surmatähe vastu suunatud rünnakut filmis "Jedi tagasitulek".

## Välislingid
*Admiral Ackbar Star Warsi andmebaasis
*Admiral Ackbar Starwars Vikis
Uus vabariik

**Uus vabariik** (New Republic) on vabariik George Lucase "Star Warsi" ulmemaailmas. See esineb filmis "Star Wars: Jõud tärkab".
Põlõp Orlõk

**Põlõp Orlõk** (ukraina keeles Пилип Степанович Орлик; 1672–1742, Iași) oli ukrainlaste hetman. Ta koostas 1710. aastal esimese põhiseadusliku dokumendi.

## Elulugu
Üritas 1711. aastal korraldada ülestõusu, mis ebaõnnestus.

## Viited

## Välislingid
* До 300-ї річниці Конституції Пилипа Орлика
Johannes Valtonen

**Johannes Valtonen** (28. august 1916 Kullankylä, Narvusi vald, Jamburgi maakond, Petrogradi kubermang – 19. veebruar 1940) oli Eesti vabatahtlik Soome poolel Talvesõjas.

Ta oli ingerisoomlasest väikepõllupidaja Narva vallas Virumaal Eesti-Ingeris, kui ta Talvesõja ajal detsembris 1939 Soome põgenes ja astus Soome sõjaväkke. Ta määrati veebruaris 1940 5. sissipataljoni ja ta langes 19. veebruaril Kuhmo lahingutes Kainuu maakonnas.

Ta oli esimene Eesti kodanik, kes langes Teise maailmasõja lahingutegevuses.

## Välislingid
*Johannes Valtose Soome sõjaväe arvestuskaart Soome Rahvusarhiivis
*Geni
Milvi Mets

**Milvi Mets** (neiuna **Milvi Kosk**; sündinud 27. augustil 1933 Tallinnas) on eesti tekstiiliinsener.

Ta on lõpetanud 1957. aastal Leningradi Tekstiiliinstituudi.

Töötanud Kergetööstuse Ministeeriumi ettevõtetes ja 20 aastat Rahvakunstimeistrite Koondise UKU direktorina.

## Isiklikku

Tema abikaasa Sulev Mets (1930–2018) oli ajakirjanik, samuti on ajakirjanik poeg Margus Mets (1961). Tütar Triin Soone (1965) Lastekirjanduse Keskuse direktor.